《西林八景 其五 药王胜会》
明代·张永明

庙貌森严尊俎悬，方春齐祷药王前。壶关士女声传呗，梵刹僧伽口吐莲。

蜡炬煇煌焚宝篆，赢囊倾倒掷金钱。善因祗为来生结，迟看旋登兜率天。

作者简介：（1499—1566）浙江乌程人，字钟诚，号临溪。嘉靖十四年进士。授芜湖知县，擢南京刑科给事中，连劾张瓒、严嵩、严世蕃等。累官至左都御史，时嵩已罢，乃以整饬纲维为己任。旋被劾，辞官归。有《庄僖公文集》。